ODDAJA VSEBUJE PRIZORE, KI LAHKO VZNEMIRIJO NEKATERE GLEDALCE.
Downloaded from YTS.MX
GLEJTE PO PRESOJI.
OSUMLJENCI VELJAJO ZA NEDOLŽNE, DOKLER JIM KRIVDA NI DOKAZANA.
Official YIFY movies site: YTS.MX
Sem Brian Thompson, direktor United Healthcara.
Naredil bi lahko veliko dobrega. Bil je nadarjen in zelo bister.
Briana sem poznal. Tragično.
Zapustil nas je veliko prehitro.
Luigi Nicholas Mangione.
Bil je genialen. najuspešnejši dijak in priljubljen.
Poškodba med deskanjem mu je spremenila življenje.
Zdelo se je, da je na muho vzel sovražnika,
zavarovalniško industrijo.
Zajedavci so si to zaslužili.
In 4. decembra zjutraj,
sodeč po vsem, kar vemo od organov pregona,
sta se poti nekdanjih dveh najuspešnejših dijakov srečali.
Danes zjutraj so predstavniki altoonske policije
aretirali Luigija Mangioneja po drznem umoru Briana Thompsona.
Izpustite Luigija!
Po aretaciji je Luigi Mangione postal junak številnih.
Mladenke mu pišejo pisma in pošiljajo poljubčke.
- Ste krivi ali ne? - Nisem kriv.
Zdaj je vprašanje, kdo je Luigi Mangione.
NEW YORK 4. DECEMBER 2024
6.45
Ob 6.45 zjutraj v mestnem središču ni veliko ljudi,
zato imate priložnost,
da brez težav nekoga opazite.
Vodil je več milijard dolarjev vredno korporacijo in nihče ga ni varoval.
To je največja napaka, kar sem jih videl v svetu korporativni varnosti.
Dobro jutro. V središču Manhattna so danes zjutraj
ustrelili in ubili 50-letnega Briana Thompsona,
direktorja United Healthcara, in v zgodnji fazi preiskave se zdi,
da je bil to drzen ciljan napad.
Zastave pred United Healthcarom v Minnetonki so spuščene na pol droga,
saj zavarovalniški velikan žaluje ob smrti enega svojih.
Pravim jim popolna družina.
Vedno so bili lepo oblečeni. Lepa družina.
Zavidala sem jim in jih občudovala,
saj so bili čudoviti ljudje.
Nezaslišano je,
da poslovneža ustrelijo sredi ulice. Česa takega še nisem videl.
Je bilo osebno maščevanje, mafijski umor, je dolgoval denar?
Po novici, da je morilec na tulce nabojev napisal besede
"odlašaj, zanikaj, zavrni,"
je to zelo skrčilo motiv.
To je slogan zavarovalniške industrije za služenje denarja.
Zanikaj zahtevke, to zagovarjaj,
zavrni vsakega, ki skuša vztrajati pri zahtevku.
Ko smo to izvedeli, je bilo jasno. da je imel morilec poslanstvo.
Začenjamo z obsežnim iskanjem strelca.
Strelec je še na prostosti.
Pretresljiv umor priteguje državno pozornost.
Nagrado za podatke smo zvišali na 10.000 $.
Menili smo, da potrebujemo pomoč javnosti,
zato smo objavili fotografijo in posnetek.
S kraja streljanja je zbežal v predmestje.
Imeli smo sliko iz taksija.
Imeli smo jasno podobo njegovega obraza iz hostla, v katerem je bival.
Ti dve razločni fotografiji njegovega obraza
sta opozorili stranke in uslužbence v McDonald'su v pensilvanski Altooni.
PET DNI POZNEJE ALTOONA, PENSILVANIJA
Ko so ga videli v kotu jesti krompirjeve polpete,
so poklicali policijo.
Danes zjutraj so v Altooni v Pensilvaniji
predstavniki altoonske policije
aretirali Luigija Mangioneja, 26-letnega moškega.
Pridobili smo pet prstnih odtisov,
ki se ujemajo z osumljenčevimi na najdeni plastenki za vodo
in z dvema prstnima odtisoma na ovitku energijske ploščice.
Isto ponarejeno vozniško dovoljenje, ki ga je predložil v hostlu,
je izročil altoonskemu policistu v McDonald'su.
Ko Luigija Mangioneja pospremijo na sodišče na prvo obravnavo,
se zdi, da se mu pred nami sesuva svet.
Sploh niso v stiku. To je žalitev inteligence Američanov
in lastna izkušnja.
Kriči in jezen je.
Prvič vidimo nebrzdana čustva na njegovem obrazu.
- Luigi Mangione. - Luigi Mangione.
Luigi Mangione.
Seveda je vprašanje, kdo je ta moški?
Ko boste pripravljeni.
Smo na High Streetu, v predelu z restavracijami Little Italy.
Little Italy lahko zapustite, vendar on ne zapusti vas.
Kaj lahko povem o družini Mangione?
Poznam jo vsaj 50 let.
To je ena najbolj spoštovanih,
če ne najbolj spoštovana družina v italijanski skupnosti.
Zelo lepa družina.
Ne vem, kaj naj mislim o vsem skupaj. Nima smisla. Nekaj je narobe.
Imajo veliko hišo na golfišču.
JOE DI PASQUALE PRIJATELJ MANGIONEJEVIH
Blizu sem si z družino njegove mame. Prihajajo iz iste soseske kot mi.
Videti je bil kot Mangione. Bister, vesel in nasmejan.
Takoj si vedel, kdo je. Zmajal sem z glavo.
To se ne more dogajati.
Radodarni so bili z denarjem.
Veliko so darovali cerkvam, več kot eni bolnišnici, GBMC.
To so počeli, ne da bi pričakovali kaj v zameno.
Utelešajo ameriške sanje.
Rodil se je v privilegirano življenje.
Če pogledamo njegove objave na Redditu,
se zaradi tega čuti malce krivo.
Spomnim se, ko sem se v otroštvu igral s prijatelji.
Vsak je narisal svoj sanjski dom.
Vsi drugi so narisali dvorce.
Jaz sem tloris majhne kvadratne hiše.
Zdel sem se jim čuden. Menil sem, da so njihovi dvorci polni sranja.
Eden najboljših namigov o psihologiji in ozadju Luigija Mangioneja
so njegovi družbeni mediji.
Pri 13 letih sem dobil limsko boreliozo
in opazil rahlo slabšanje kognitivne funkcije pri 15 letih.
Moji simptomi so bili sprva blagi. V srednji šoli sem bil uspešen.
Obiskoval je srednjo šolo Gilman, ki je vrhunska.
Očitno je bil genialen.
Luigi Nicholas Mangione.
Bil je priljubljen in odličnjak. Imel je poslovilni govor.
Razred 2016 opredeljuje njegova ustvarjalna, pionirska miselnost,
ki spremlja močno predanost tradiciji Gilmana.
V času na Gilmanu
je imela generacija 2016 nove zamisli in izzivala svet okrog sebe.
Doseči, kar je on, na tako prestižni šoli,
je izjemen dosežek.
Zelo ponosni smo nanj.
Na koncu svojega govora
se moram spomniti, da je poslovilni govor slovo.
Potovanje je bilo izjemno in ne morem si zamisliti zadnjih let
s kakšni drugo skupino fantov. Hvala.
Bil je tudi dovolj pameten,
da je prišel na Univerzo Pensilvanije.
Ni se ti treba hvaliti, ko se zgodi to.
Govori samo zase.
Sem dodiplomski študent računalništva.
Zelo me zanima bioinformatika.
Vedel sem, da bo postal inženir.
Dober je bil v matematiki. Oba njegova starša sta zelo pametna.
Oba sta diplomirala.
Iz njegovih zapisov vemo, da je imel na kolidžu
težave s tegobami, z bolečino in nespečnostjo.
Vsako noč sem osem ur v postelji,
zbudim pa se nespočit, ne glede na to, koliko spim.
Zamislite si, da na začetku svojih 20. let,
ne glede na ves svoj denar doživljaš izgubo možganske funkcije.
Omenja možgansko meglo.
Simptomi so se močno poslabšali lani
po zelo krotkem "peklenskem tednu" moje bratovščine.
Nisem si uspel opomoči po tednu dni motenega spanja.
Strašno je imeti težavo, ki ti tako ohromi življenje,
sploh kadar ta težava oslabi kritično logično razmišljanje,
s katerim se sicer spopadeš s tem.
Vsak dan sem igral šah s svojim sostanovalcem,
da bi videl, kako se možganska megla izboljšuje.
Nazadnje sem nehal, saj si nisem mogel zapomniti nobene strategije.
Vsak dan je proti meni uporabljal iste poteze,
pa se jih nisem spomnil.
Možganska megla je postala skorajda Luigijeva obsedenost,
saj je ni mogel premagati, ne glede na svoje bogastvo.
Ljudje okrog vas najbrž ne bodo razumeli vaših simptomov.
Pri meni jih zagotovo ne. Vsak test je negativen
in zdravnikom se ne sanja, kaj se dogaja.
Ne vem, kaj se je zgodilo, spremenil se je.
Nekaj se je zgodilo z njegovim umom.
Mogoče so nekoga ustrelili pred hotelom Hilton.
V kriminologiji po strašnem zločinu pogosto opravimo
psihološko ali vzvratno obdukcijo.
Poustvariti poskusimo psihologijo osumljenca.
Iščemo vzvratno, da bi razumeli potek dogodkov.
HONOLULU, HAVAJI 2022
Luigija sem spoznal v zadnjem delu leta 2022.
- Snemamo. - Moje ime je Dorian Wright.
Sem učitelj joge in lastnik studia.
Bil je kot običajen brezbrižen 26-letni moški.
Ne vem, kaj bi ga lahko motiviralo,
da naredi nekaj takega.
V času covida sem v Honoluluju ustvaril prostor za sobivanje
in prijavil se je za člana.
Vesel je bil selitve na Havaje.
Osredotočiti se je hotel na svoje zdravje in stkati prijateljstva.
Nezamisljivo je, da je oseba, ki sem jo poznal, izpeljala atentat.
Če sem pogledal Luigija, nisem videl ničesar nenavadnega.
Bil je precej visok in v odlični formi.
Kadar je vstopil, so ga vse ženske pogledale.
Ja, obračal je ženske glave.
Eno od naših učiteljic je Tinder združil z njim.
Med deskanjem je utrpel poškodbo, ki mu je spremenila življenje
in povzročila hudo poškodbo hrbta.
Mogoče ga je to vodilo na to pot.
Začelo se je po prvem primeru spondiloze leto in pol po deskanju.
Spondiloza je okvara kosti v hrbtnem delu hrbtenice.
Ta del kosti, ki je sicer pritrjen na hrbtenico, ni.
Po nesreči so mi hrbet in kolki zablokirali
in moja medenica in kolki od takrat niso v redu.
Zadnje leto imam bolečine v mehurju in genitalijah.
Luigi je značilen primer vsakega mojega pacienta.
Podajajo si vas po sistemu. Nihče vam ne pove, kaj se dogaja.
Večkrat vam poteptajo upanje, kar vodi v depresijo.
To je bilo uničujoče za mladega športnika.
Na spletu sem lahko prebral le,
da me čakajo kronične bolečine in delo v pisarni vse življenje.
To je ena tistih poškodb,
kjer si en dan športnik in lahko nekaj počneš,
naslednji dan pa si nepokreten in tičiš v postelji.
Vem, da je moral iti domov na Vzhodno obalo na operacijo.
Pred dvema tednoma sem imel poseg zaradi težav z živčevjem.
Poslal mi je rentgenske slike, ob katerih vas zmrazi.
10-cm vijaki v hrbtenici.
Poseg je bil boleč prvih nekaj dni,
osupel pa sem bil, da sedmi dan nisem več jemal analgetikov.
Nekaj časa bo trajalo, da bom spet zelo aktiven,
vendar sem pričakoval, da bo veliko hujše.
V pogovorih na Redditu o operaciji hrbta
se je nekdo odzval
in Luigi je to osebo takoj poučil, kako opraviti poseg.
Obišči različne kirurge. Povej jim, da ne moreš opravljati službe.
Živimo v kapitalistični družbi.
Zdravstvena industrija se odzove na te ključne besede
veliko hitreje, kot če opišeš neznosno bolečino
in da ta vpliva na tvojo kakovost življenja.
In v teh pogovorih o operaciji hrbta
Luigi prvič izjavi v družbenih medijih:
"Živimo v kapitalistični družbi. In to je prekletstvo."
FEBRUAR 2024 IZLET V AZIJO
4. DECEMBER 2024 UMOR BRIANA THOMPSONA
Po posegu je Luigi odšel na nekakšno romanje v Azijo.
Užival je v življenju nahrbtnikarja.
V srednji šoli me je prevzela misel, da bi jedel le hrano iz pločevink.
Ne "živel" na tak način, ampak bil zmožen preživeti v divjini
samo s priborom za preživetje, ki gre v majhno pločevinko.
To je dober opomnik, da lahko preživimo dolga obdobja,
ne da bi potrebovali veliko reči.
Ne pozabite, vedno je imel vse prednosti,
zdaj pa je hotel videti, s kako malo lahko preživi.
Vedno sem bil obseden z učinkovitostjo
in nikoli nisem bil materialist.
Te lastnosti so mi ostale v odraslosti.
Zaradi njih sem postal inženir.
Na začetku leta 2024 se Luigi Mangione spet pojavi,
tokrat z oceno manifesta Teda Kaczynskega na Goodreadsu.
Ted Kaczynski je bil znan kot Unabomber
in je več let sejal strah
s pošiljanjem paketov z bombami
različnim ljudem, za katere je menil,
da so del težav v družbi.
Luigi je napisal zelo pozitivno oceno manifesta Kaczynskega.
Zlahka ga nepremišljeno odpišemo kot manifest norca,
da bi se izognili soočenju z neprijetnimi težavami v njem.
Bil je nasilnež, zaprt po pravici, saj je pohabil nedolžne ljudi.
Njegova dejanja označujejo kot tista norega nazadnjaka,
vendar je bil skrajen politični revolucionar.
Nekateri bodo spraševali,
zakaj poudarjamo poglede tega moškega.
Organi pregona hočejo vedeti čim več
o domnevnem morilcu, tudi zakaj bi to lahko storil.
Na spletu sem našel zanimive besede:
"Miroljubne proteste prezrejo.
gospodarski niso mogoči v trenutnem sistemu.
Kdaj bomo spoznali,
da je nasilje zoper tiste, ki nas vodijo v uničenje,
opravičljivo kot samoobramba?
'Nasilje ne razreši ničesar,' je izjava strahopetcev."
Samo deset mesecev po tej oceni
si je priskrbel pištolo in ukrepal.
Luigi se je obrnil name v e-pošti.
Bil je na Japonskem in rekel je, da že dolgo občuduje moje delo.
Eden od člankov, ki se je Luigija najbolj dotaknil,
je imel naslov Zakaj vse postaja igra,
da ljudi zasvoji.
Kupil je članstvo za 200 $ za moj blog.
Maja sva imela videoklic.
Spomnim se, da takoj ko sem ga zagledal,
se mi je nasmehnil. Bil je zelo vnet.
Japonsko kulturo je opisal kot vrhunec NPC-jev.
NPC je spletni mem in pomeni neigralski lik.
Izraz je izposojen iz Dungeons and Dragons,
označuje pa like v domišljijskih svetovih,
ki jih ne nadzirajo igralci, temveč računalniški program
ali Gospodar temnice.
Verjel je, da ljudje vse bolj živijo avtomatizirana življenja.
To ga je zelo skrbelo.
Zdelo se mi je, da mogoče občuti pomanjkanje družabnih stikov,
da ljudje okrog njega niso na isti valovni dolžini kot on.
Spet sem mu pisal marca, aprila, maja.
Vsak mesec samo sporočilo z besedami:
"Kako si? Kaj se dogaja?" Ni mi odgovoril.
Ni se odzival na moja pisanja po 10. juniju.
Takrat je bil zadnjič tam
in zdi se, da ni bil v stiku z nikomer drugim.
Zdi se, da je po tem obdobju poniknil.
Pol leta se ni oglasil nikomur. Prijateljem, družini, staršem.
Osamil se je in nihče ga ni vodil.
Njegov um je podivjal.
V poslovilnem govoru se je zahvalil staršem.
Hvala za čas in ljubezen, ki ste ju vložili v naša življenja.
Vcepili ste nam vrednote, nas hranili in oblačili
ter nam stali ob strani na vsakem koraku poti.
Če skočimo na starost 25, 26 let, ni komuniciral s svojimi starši.
Izločil ju je.
Mogoče je v njegovih mislih družina postala sovražnik,
saj so bili kapitalisti, izjemno bogati.
Prekinitev stikov s starši je bil edini način,
da ohrani te čarobne zamisli v svojih možganih.
Starša bi ga vrnila v resničnost.
Strelčeva mama ga je prijavila kot pogrešanega v San Franciscu
18. novembra 2024.
Niti njegova mama ni vedela, kje je,
kar se zdi, da kaže,
da se je odločil za pripravo na ta dogodek.
FBI-jevcem, na kratko,
saj spoštujem, kar počnete za našo državo.
Policija pravi, da je opisal svoje načrte
v kratkem pismu FBI in v zvezku,
ki so ju našli pri njem ob aretaciji.
Podrobnosti se končno sestavljajo.
Vesel sem, da sem odlašal, saj sem tako izvedel več o UHC.
Tarča je zavarovanje. Pooseblja vse.
OBRAVNAVA NA TEMELJU VREDNOSTI NAPREDEK IN ZAGON
Ni lahko vedeti,
kje natanko bo direktor ob določenem času.
Vendar pa je bila ta konferenca na spletu z datumi in časi,
kar mu je omogočila načrtovati to na način, kot je hotel.
Konferenca vlagateljev je kot naročena.
Najpomembnejše je, da sporočilo postane samoumevno.
Cenil je to,
da so mu povedali, kje točno bo Brian Thompson.
Ko sem slišala novico, nisem mogla verjeti.
Ni mogel biti ta Brian Thompson. Ni mogel.
Spominjam se ga kot prisrčnega otroka.
Zelo dobra prijateljica njegove mame Pat sem.
Srečo imamo, da ga tako dobro poznamo,
da so naši spomini nanj zelo veseli.
Bil je zelo nadarjen in bister,
zabaven, imel je smisel za humor in užival življenje.
STANHOPE, KOŠČEK DOBREGA ŽIVLJENJA
Vsako leto praznujemo dan lubenice, kjer strežemo brezplačno lubenico.
Zjutraj imamo parado.
Njegova mama je bila dama z vstopnicami.
Thompsonovi so bili dobro znani po dnevu lubenic.
Tudi Brian Thompson je bil najboljši učenec v razredu.
Tudi on je bil nadvse uspešen.
Njegov sošolec in najboljši prijatelj je rekel:
"Najpametnejši otrok v našem razredu je in kar sem jih kdaj poznal."
Obiskoval je Univerzo Iowe in bil odličen pri poslovnih študijah.
Ni lahko, če si iz majhnega mesta.
Vedela sem, da so mu usojene velike reči.
In nazadnje
je postal direktor velike enote za zdravstveno varstvo.
Sem Brian Thompson, direktor United Healthcara.
Brian Thompson se je povzpel po lestvici korporacije
zelo uspešno in hitro.
Intervju z Wendellom, prvi posnetek.
V tej panogi sem bil 20 let in nimajo me najraje.
Če pogledamo triletno obdobje ...
Brian Thompson je pomagal podjetju postati zelo donosno.
Večino svojega mandata je bil ljubljenec Wall Streeta.
LUIGI MANGIONE: "PISMA FBI"
United je največje podjetje na ameriškem trgu,
le za Applom, Googlom in Walmartom.
Raslo je in raslo. Je tudi naša pričakovana življenjska doba? Ne.
Nimamo podatkov, da bi bil kdaj stranka United Healthcara,
omeni pa, da je to peta največja ameriška korporacija,
zato je najbrž vzel to podjetje na muho.
Enkrat letno vodstvo odide v New York.
Imajo poldnevni program, nekakšno predstavitev,
kjer vodstveni delavci povedo vlagateljem:
"Take načrte imamo za donosno rast."
V najpreprostejšem smislu,
pomagamo pospešiti prehod s količine na vrednost.
Kako je to povezano z vašim razmišljanjem?
Odlično vprašanje, Scott. Brian, bi začel?
Brian Thompson je bil vedno zelo dober govorec
in je spretno odgovarjal na njihova vprašanja.
Imam odličen občutek o naših nadomestilih,
cenah in drugem.
Menim, da smo v zelo dobrem položaju.
V času, ko je bil Brian Thompson direktor United Healthcara,
je študija podjetij in njihovih zavrnitev pokazala,
da je United Healthcare pri vrhu, če ne na samem vrhu,
pri zavračanju kritij za zdravljenja, ki so jih pacienti potrebovali.
To je primer tega, kar je podjetje delalo,
da bi zadovoljilo pričakovanja Wall Streeta po dobičku.
Več kot 150 ljudi je protestiralo pred sedežem United Healthcara.
Skoraj ducat jih je odšlo vklenjenih.
Organizatorji hočejo, da United neha zavračati zahtevke.
Sem članica United Healthcara in Medicara.
ST. LOUIS, MISURI
Januarja sem potrebovala operacijo, histerektomijo.
In približno dva dni pred datumom posega
sem prejela zavrnitev United Healthcara.
Obvestili so me, da je razlog za zavrnitev,
da poseg po njihovem mnenju ni nujen.
Bila sem besna, obupana.
Strankam in potrošnikom bomo pomagali, da dobijo kar največ.
Nisem vedela, kaj naj. Nisem videla poti naprej.
Moj kirurg pa se je boril zame.
Nazadnje sem poseg imela, vendar še dan prej nisem vedela.
United tega ne bi naredil, če bi trpel posledice.
Hočemo, da sistem deluje bolje za vse.
Podtekst njegovih besed je,
da bi bilo sijajno, če bi lahko ugotovili,
kako poskrbeti, da bo sistem deloval za vse deležnike,
vendar to ni mogoče.
Če poskrbite, da sistem deluje bolje
in bolj tekoče za ljudi, ki so zdravstveno zavarovani,
ne ostalo toliko denarja, da nagradite deležnike.
Krožila so poročila, da Briana Thompsona preiskujejo
zaradi trgovanja z notranjimi podatki.
Eden od vodstvenih delavcev je in več jih je skupaj prodalo delnice
dva tedna, preden so razkrili, da poteka protimonopolna preiskava,
ki jo je sprožilo ministrstvo za pravosodje.
Njega in več drugih vodstvenih delavcev United Healtha
obtožujejo prodaje 15 milijonov delnic
pred razglasitvijo preiskave.
Ko so jo naznanili, je vrednost delnice padla.
LUIGI MANGIONE: "PISMA FBI"
Ti mafijci so postali premočni
in zlorabljajo našo državo za izjemne dobičke,
saj jim ameriška javnost to dopušča.
Zdravstvena podjetja naslavlja kot mafijce.
Očitno je to pisal za javnost.
Luigi Mangione je imel poslanstvo.
Na muhi je imel sovražnika, zavarovalniško industrijo.
In 4. decembra zjutraj,
sodeč po podatkih organov pregona,
sta se poti teh dveh nekdaj najuspešnejših učencev srečali.
LUIGI MANGIONE: "PISMA FBI"
Opravičujem se za težave ali travme, a to sem moral narediti.
Zajedavci so si to zaslužili.
27. NOVEMBER 2024 NEW YORK
Ko je prišel v New York konec novembra,
je obiskal ta hotel. Ogledoval si ga je.
4.43
Zjutraj na dan dogodka vemo,
da je bil v hotelu uro prej.
Menimo, da je deloval sam.
Da bi vam prihranil dolgo preiskavo,
naj jasno povem, da nisem z nikomer sodeloval.
Preverite serijske številke. Vse sem plačal sam.
Z dvigi na bankomatih.
Pri sebi je imel več kot 5000 $ gotovine v stodolarskih bankovcih.
Vse je plačal z gotovino.
To je bilo precej nepomembno.
Osnove socialnega inženiringa, osnovni CAD in veliko potrpljenja.
CAD je računalniško podprt softver za načrtovanje,
s katerim je natisnil 3D-pištolo.
Bila je polavtomatska pištola.
Imela je dušilec, prav tako izdelan s 3D-tiskalnikom.
Vsakič ko je ustrelil, se je pištola zaskočila,
zato je moral odpraviti napako in ustreliti znova.
Tulci na prizorišču so ustrezali tej pištoli.
Moja oprema je dobro zavarovana, saj delam v inženirstvu.
Najbrž tam ni veliko podatkov.
Govori tudi o razliki, če bi uporabil bombo
oziroma da je preprosto umoril direktorja.
Pravi, da bi z bombo lahko poškodoval nedolžne ljudi,
kar bi odvzelo od njegovega sporočila.
Seveda je težava bolj zapletena, vendar nimam prostora
in ne pretvarjam se, da sem dobro usposobljen,
da bi vse razgrnil.
Številni pa so omenjali podkupljivost in pohlep,
na primer Rosenthal, Moore.
Rosenthal piše za New York Times in je obsežno pisala
o tegobah zavarovalne industrije.
Michael Moore, zelo slavni dokumentarist,
v svojem dokumentarcu Sicko.
Namen je povečati dobiček.
Če ste zavrnili zdravstveno varstvo več ljudem, ste dobili dodatek?
Podjetje prihrani, če za nekoga ne zapravite denarja.
Na tej točki ne gre za zavedanje,
jasno pa je, da gre za igro moči.
Očitno sem se prvi soočil s tem tako surovo iskreno.
Luigi Mangioni se zdi izjemno narcističen.
"Tu sem. Zelo pameten sem.
To sem naredil z razlogom. Moralo je biti storjeno.
Edini sem dovolj pameten in pogumen za to."
Nekateri pozabljajo, kako hladnokrven je bil.
Ustrelil ga je v hrbet.
Pričakovali bi, da bo morilec hotel kaj povedati Brianu Thompsonu,
preden ga je ubil: "Ti umazana podgana.
Odgovoren si za smrt milijonov in tako naprej."
- Vendar tega ni naredil. - To je teorija volka samotarja.
Najbolj se bojimo volka samotarja, ki nikomur ne pove, kaj počne,
potuje sam, se ne izpostavlja,
izsledi svoj plen in opravi svoje.
Luigi Mangione,
ki je obtožen umora direktorja United Healthcara Briana Thompsona,
je zdaj v New Yorku, saj ni oporekal izročitvi iz Pensilvanije.
Več policistov in newyorški župan Eric Adams
so spremljali Mangioneja.
Vidimo radikalizacijo naših mladih.
Mladi verjamejo, da je odgovor na težavo
uporaba nasilja, kar se mi ne zdi prava pot.
Mangione je obtožen umora prve stopnje, spodbujanja terorizma
in nezakonitega posedovanja doma izdelane pištole.
Obtoženi ste umora prve stopnje in drugih povezanih obtožb.
Kako se izrekate, gospod? Ste krivi ali ne?
Sklonil se je k mikrofonu, da bi jasno povedal besede.
Nisem kriv.
"Nisem kriv," zelo samozavestno.
Celotna stvar ga sploh ne gane.
"To mi je izpod časti. Ja, priti moram in vse to poslušati,
ampak čas bo pokazal, videli boste, da je bilo potrebno."
Bojim se za pravico svoje stranke do pravičnega sojenja.
Nekateri vladni funkcionarji ga v izjavah vnaprej obsojajo.
Mladenič je, pa ga imajo za pingpong žogico,
za nekakšno politično hrano, spektakel.
Vsem je bil na ogled v največjem sprehodu storilca,
kar sem jih videla v karieri.
To je bilo povsem nepotrebno.
Mora se končati in borili se bomo proti obtožbam,
na državni ali zvezni ravni. Hvala, vaša milost.
Zdi se mi, da njegova obramba ne bo "nisem bil jaz".
Lahko poskusi z neprištevnostjo, vendar mislim, da ne bo.
Verjetno bi to zavrnil, spodkopalo bi ves njegov namen.
S praktičnega vidika se bo obramba najbrž osredotočila na izbor porote.
Najti bo skušala ljudi, ki bodo sočustvovali ali vsaj razumeli,
zakaj je Luigi Mangione naredil, kar domnevno je.
Izpustite Luigija, izpustite ga!
Odziv na Thompsonovo smrt je bil hiter po vsej državi.
Briana sem poznal. Tragično.
Brian je bil čudovita oseba z velikim srcem
in je živel polno življenje.
Naša srca so strta in novica nas je povsem pobila.
Dotaknil se je številnih življenj.
Hočem, da ljudje vedo, da je bil to fantič,
ki je trdo delal, da bi bil uspešen.
Lahko bi naredil veliko dobrega na tem svetu
in zapustil nas je veliko prehitro.
Povsem so pozabili na Briana Thompsona kot osebo.
Postal je predstavnik zdravstvene industrije, ki si je zaslužil smrt.
Luigi Mangione je pihnil ...
Ja.
Luigi Mangione je dobil neverjetno veliko podpore.
Luigi Mangione,
osumljenec v streljanju na direktorja United Healthcara,
je postal najbolj vroč hladnokrven morilec v Ameriki.
Ne vem, kaj to pove o nas.
Luigija Mangioneja so obravnavali kot junaka.
Po tem, kar vem zdaj, bi rekel, da je.
- Res? - Videli bomo končni izid.
- Res tako menite? - Vsekakor.
- Obtožen je umora in junak? - Vsekakor.
Vodim radijsko oddajo, kjer sprejemam klice.
Ko sem povedal, da je odvratno, da ga skušajo ljudje zagovarjati,
je skoraj vsak klicatelj poklical, da bi kričal name.
Najbrž ste spregledali pravo novico,
da več deset tisoč ljudi
vsako leto umre zaradi prekletega pohlepa.
- Kar to opraviči? - Dogajalo se bo še več.
Ne boste našli soglasne porote, ki bi ga obsodila.
Zakaj? Ker si je zaslužil.
Sramotno se mi zdi,
da okrivimo Briana Thompsona za lasten umor.
Ljudje so hoteli grešnega kozla. Našli so ga v Brianu Thompsonu,
saj je bil direktor največjega zavarovalniškega podjetja v ZDA.
Videli so mladeniča, kot je Luigi, ki je čeden,
zelo karizmatičen.
Domnevno naj bi zagrešil ta zločin na zelo spektakularen način.
Seveda nekateri v njem vidijo ljudskega junaka.
Takoj mi je bilo jasno, zakaj bi ga nekdo hotel ubiti.
Pravni odbor za 4. december je hotel dati glas vsem ljudem
in njihovi jezi.
Darovalec 20 $ je zapisal: "Tu newyorški policist. Navijamo zate."
In potem opiše ljubljenega, ki je preminil,
ko so mu zavrnili zavarovalne zahtevke.
Doktor, ki je daroval, pravi, citiram:
"Luigiju ploskam zaradi njegovega poguma, srčnosti in strasti."
Medicinska sestra je darovala 100 $ in pravi Luigiju vojak ljudstva.
"Če si kdo zasluži častno odlikovanje, si ga ti."
Mislim, da ne moreš biti direktor profitnega zavarovalniškega podjetja
in ne imeti krvi na rokah.
Razumem, zakaj se je dotaknilo ljudi.
Ko sem poslušala težave drugih, me je to spodbudilo, da delim.
NISEM VESELA, DA SO NA ULICI USTRELILI DIREKTORJA UHC,
A TUDI NISEM ŽALOSTNA.
LJUDJE SI ZASLUŽIJO BOLJŠE OD ZDRAVSTVENEGA ZAVAROVANJA ZDA,
KAR SEJEŠ, TO ŽANJEŠ.
Z delom, da nisem žalostna, sem razmišljala o vlogi,
o položaju in kaj je to naredilo.
Vem, da direktor ni oseba, ki pogleda
posamezne zahtevke,
vendar pa je imela ta politika znatne posledice
na življenja več tisoč ljudi in njihovih družin.
TUDI ŽALOSTNA NISEM.
Včasih govorimo o sindromu Robina Hooda. To je brez primere.
- Osvobodite ... - Luigija!
Ljudje darujejo za njegovo obrambo,
čeprav ne potrebuje dodatnega denarja.
Mladenke mu pišejo pisma in pošiljajo poljube.
Iz njega skušajo narediti junaka.
Nihče ni junak, če mora uporabiti taka sredstva za svoje sporočilo.
Ljudje ne govorijo o sistemu zdravstvenega varstva v ZDA.
Govorijo o Luigiju.
Postal je mem. Osredotočajo se na Luigija.
Sovražil je nastopaštvo, zdi pa se kot nastopaško dejanje.
S tem, ko je ubil, domnevno ubil Briana Thompsona,
ne bo popravil zdravstvenega sistema v ZDA.
To se ne bo zgodilo.
LUIGI MANGIONE JE OBTOŽEN 20 KAZNIVIH DEJANJ
NA DRŽAVNI IN ZVEZNI RAVNI,
MED DRUGIM UMORA IN SPODBUJANJA TERORIZMA.
V PRIMERU OBSODBE MU GROZI SMRTNA KAZEN.
Misim, da je bil inteligenten in je hotel pomagati ljudem.
To je velika škoda. Nič dobrega ni izšlo iz tega.
Prevod: Urška Letonja Grgeta Iyuno